
                                                                 ROMÂNIA                                                    


JUDEŢUL VRANCEA

CONSILIUL LOCAL AL MUNICIPIULUI 

FOCŞANI
H O T Ă R Â R E

privind stabilirea tarifului de distanţă maximal unic pentru serviciul de transport public local de persoane în regim de taxi, desfăşurat pe raza Municipiului Focşani

            Consiliul Local al municipiului Focşani, judeţul Vrancea, întrunit în şedinţa ordinară:  

            - văzând proiectul de hotărâre iniţiat de domnul Primar Cristi Valentin Misăilă şi raportul Compartimentului de transport public local înregistrat la        nr. 19333/17.03.2017, privind stabilirea tarifului de distanţă maximal unic pentru serviciul de transport public local de persoane în regim de taxi, desfăşurat pe raza Municipiului Focşani;
             - ţinând cont de avizul favorabil al Comisiei de buget şi administraţie publică;
- având în vedere solicitarea nr. 12741/22.02.2017 înaintată de Camera Naţională a Operatorilor Taxi din România, Filiala Vrancea;
- conform art. 49, alin. (1), lit. b, din Legea nr. 38/2003, privind transportul de persoane în regim de taxi, cu modificările şi completările ulterioare şi a art. 6, lit. j), din Ordinul nr. 356/2007, privind aprobarea Normelor metodologice pentru aplicarea prevederilor Legii nr. 38/2003;

- în conformitate cu art. 8, alin. (2)  din Ordinul nr. 243/2007, privind aprobarea Normelor metodologice de stabilire, ajustare sau modificare a tarifelor pentru serviciul de transport public local de persoane în regim de taxi;
- având în vedere prevederile Legii nr. 52/2003, privind transparenţa decizională în administraţia publică, republicată; 


 - în baza art. 36, alin. (1) şi  (9) precum şi în temeiul art. 45, alin. (1) din Legea nr. 215/2001, privind administraţia publică locală, republicată, cu modificările şi completările ulterioare.  
HOTĂRĂŞTE:
 Art.1. 

(1) Se stabileşte tariful de distanţă maximal unic în valoare de 3,7 lei/km, inclusiv TVA,  pentru serviciul de transport public local de persoane în regim de taxi, desfăşurat pe raza Municipiului Focşani.
(2) Tariful de noapte nu va fi mai mic decât tariful de zi, dar nu va fi mai mare decât cu până la 50% din tariful de zi.

(3)  Tariful de pornire va fi egal cu tariful de distanţă aplicat.

(4)  La determinarea tarifului orar pentru fiecare taxi se va respecta ca raportul dintre tariful orar, exprimat în lei/oră, şi tariful de distanţă, exprimat în lei/km, să fie egal cu 10, care este valoarea limită a vitezei de comutare, exprimată în km/oră;

(5) Nivelul oricărui tarif de distanţă practicat nu poate depăşi tariful maximal stabilit.
          Art. 2. Cu data intrării în vigoare a hotărârii, se abrogă Hotărârea Consiliului Local al municipiului Focşani nr. 37/167 din 31.08.2004.
Art. 3. Prezenta hotărâre va fi comunicată de către Serviciul administraţie publică locală şi agricultură, compartimentelor, serviciilor şi Primarului municipiului Focşani, conform legii, care va asigura executarea acesteia prin Compartimentul de transport public local şi către Camera Naţională a Operatorilor Taxi din România, Filiala Vrancea şi Asociaţia Taxi P Fulger. 
PREŞEDINTE DE ŞEDINŢĂ
       Nedelcu Mihai                               
                                                          Contrasemnează
                                           SECRETARUL MUNICIPIULUI FOCŞANI

                                                     Corhană Eduard-Marian

Municipiul  Focşani, 27.04.2017

